L 303/14
LT
Europos Sąjungos oficialusis leidinys
2022 11 23
(21)
taigi, dėl ŽMTEK nurodytų priežasčių, su kuriomis Komisija sutinka, šią išimtį turėtų būti leista taikyti iki 2023 m. gruodžio 31 d.;
(22)
Deleguotojo reglamento (ES) 2020/2015 13 straipsnio 1 dalies f punktu suteikta de minimis išimtis, iki 2022 m. gruodžio 31 d. taikoma smulkiadyglėms saulažuvėms (Caprus aper), ICES 7b–7c ir 7f–7k kvadratuose sužvejojamoms laivų, kurie naudoja demersinius tralus;
(23)
bendroje rekomendacijoje prašoma šios išimties taikymą pratęsti iki 2023 m. gruodžio 31 d.;
(24)
ŽMTEK pripažino, kad žvejybos įrankių, kuriais siekiama padidinti tik smulkiadyglių saulažuvių žvejybos selektyvumą, bandymai yra sudėtingi.
Todėl ŽMTEK pažymėjo, kad toliau didinti šios rūšies žuvų žvejybos selektyvumą ir jį užtikrinti nesudarant neproporcingai didelių išlaidų atitinkamiems laivynams bus sunku;
(25)
taigi, dėl ŽMTEK nurodytų priežasčių, su kuriomis Komisija sutinka, šią išimtį turėtų būti leista taikyti iki 2023 m. gruodžio 31 d.;
(26)
Deleguotojo reglamento (ES) 2020/2015 13 straipsnio 1 dalies d punktu suteikta de minimis išimtis juodadėmėms menkėms (Melanogrammus aeglefinus), iki 2022 m. gruodžio 31 d. taikoma ne daugiau kaip 5 % bendro metinio šios rūšies žuvų laimikio, sužvejojamo: — laivų, kurie vykdo žvejybą ne mažesnio kaip 100 mm dydžio tinklo akių visais demersiniais tralais bei traukiamaisiais tinklais (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) ICES 7b, 7c ir 7e–7k kvadratuose ir kurių laimikio ne daugiau kaip 30 % sudaro norveginiai omarai (netaikoma sijiniams tralams), — laivų, kurie vykdo žvejybą bent 80 mm dydžio akių tinklais ICES 7b, 7c ir 7e–7k kvadratuose ir kurių laimikio daugiau kaip 30 % sudaro norveginiai omarai, — laivų, kurie vykdo žvejybą bent 80 mm dydžio tinklo akių sijiniais tralais ICES 7b, 7c ir 7e–7k kvadratuose, kartu naudodami flamandiškąją sekciją;
(27)
bendroje rekomendacijoje prašoma šios išimties taikymą pratęsti iki 2023 m. gruodžio 31 d.;
(28)
ŽMTEK atkreipė dėmesį į nuolatines šiaurės vakarų vandenų regiono valstybių narių pastangas didinti atitinkamos žvejybos selektyvumą ir į Keltų jūroje pradėtus naudoti selektyvesnius žvejybos įrankius.
ŽMTEK taip pat pažymėjo, kad toliau didinti šios rūšies žuvų žvejybos selektyvumą bus sunku;
(29)
taigi, dėl ŽMTEK nurodytų priežasčių, su kuriomis Komisija sutinka, šią išimtį turėtų būti leista taikyti iki 2023 m. gruodžio 31 d.; Be to, siekiant užtikrinti, kad šios išimties taikymas būtų atidžiai stebimas, valstybių narių prašoma užtikrinti griežtą šios išimties taikymo stebėseną ir rinkti susijusius išmetimo į jūrą duomenis bei juos pateikti Komisijai iki 2023 m. gegužės 1 d.;
(30)
Deleguotojo reglamento (ES) 2020/2015 13 straipsnio 1 dalies i punktu suteikta de minimis išimtis atlantinėms argentinoms (Argentina silus), kurios ICES 5b kvadrate (ES vandenyse) ir ICES 6 parajonyje sužvejojamos laivų, naudojančių ne mažesnio kaip 100 mm dydžio tinklo akių (TR1) demersinius tralus (OTT, OTB, TBS, TBN, TB, PTB, OT, PT, TX), ir iki 2022 m. gruodžio 31 d. taikoma ne daugiau kaip 0,6 % bendro metinio šios rūšies žuvų laimikio, sužvejojamo naudojant bet kokius žvejybos įrankius tuose rajonuose;
(31)
bendroje rekomendacijoje prašoma šios išimties taikymą pratęsti iki 2023 m. gruodžio 31 d.;
(32)
ŽMTEK pažymėjo, kad iš nedidelio išmetamų į jūrą žuvų kiekio, apie kurį pranešama, galima spręsti, kad šios išimties poveikis tikriausiai yra nedidelis.
Be to, patobulinti selektyvumo didinimo priemones nesudarant neproporcingai didelių išlaidų atitinkamiems laivynams yra sunku.
taigi, dėl ŽMTEK nurodytų priežasčių, su kuriomis Komisija sutinka, šią išimtį turėtų būti leista taikyti iki 2023 m. gruodžio 31 d.;
(33)
Deleguotojo reglamento (ES) 2020/2015 13 straipsnio 1 dalies j punktu suteikta de minimis išimtis paprastosioms stauridėms (Trachurus spp.), iki 2022 m. gruodžio 31 d. taikoma ne daugiau kaip 3 % bendros metinės šių rūšių žuvų priegaudos, ICES 6 parajonyje ir ICES 7b–7k kvadratuose vykdant mišriąją demersinių išteklių žvejybą sužvejojamos laivų, kurie naudoja demersinius tralus, traukiamuosius tinklus ir sijinius tralus (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX);